લોકપ્રિય ટ્રેનોમાં રિઝર્વેશનની વધુ ડિમાન્ડ થવા પર તેની ક્લોન-ડુપ્લિકેટ ટ્રેનો ચલાવવામાં આવશે એટલે કે જો લોકપ્રિય ટ્રેનોમાં રિઝર્વેશન ફૂલ થઈ જશે તો તેની જ બીજી જ ડુપ્લિકેટ ટ્રેન જાહેર કરીને તેમાં પ્રવાસીઓને સમાવવામાં આવશે. રેલવે મંત્રાલય તરફથી જાહેરાત કરવામાં આવી છે કે જો પંજાબ મેલમાં રિઝર્વેશન ફૂલ થઈ જશે તો તેની પાછળ તુરત જ બીજો પંજાબ મેલ દોડાવવામાં આવશે. આમ, લોકપ્રિય ટ્રેનોમાં રિઝર્વેશનની મર્યાદા અમર્યાદિત થઈ જશે. હાલ ૧૦ લોકપ્રિય ટ્રેનોની ક્લોન ટ્રેન દોડાવવામાં આવશે, જોકે જરૂરિયાત મુજબ તેમાં વધારો-ઘટાડો કરવામાં આવશે.